
Til: 
byplan.postmottak@trondheim.kommune.no

Vår saksbehandler: 			Saksref: 2024/10253	       Trondheim, 10 mars 2025
Geir Arild Sivertsvik (styremedlem)	
Tel 90177686		

Høringsinnspill detaljreguleringsplan Brøset sør

Innledning
Vi viser til vårt foreløpige innspill datert 14.08.2024, der vi blant annet krevde at utbyggingsprosjektet skal bidra til økt natur- og biologisk mangfold gjennom grundig dokumentasjon og en helhetlig planprosess.
Området er stort og har ligget med ganske urørt med et rikt natur- og biologisk mangfold, relativt intakte skog- og våtmarksområder samt tilstøtende jordbruksarealer. Tomta inneholder to side-/tilførselsbekker til Leangenbekken, Brøsetbekkene i vest og østdelene av tomta. Mulig gjenåpning av deler av vestre bekk er positivt, men den massive utbyggingen tett opp mot ravinen/bekken på østsiden (feltene B10, 11 og 12 mfl?) synes ikke akseptabel ut fra mulige konsekvenser for natur- og biologisk mangfold. 
Siden naturen ikke kjenner tomtegrenser, må konsekvensene av planforslaget vurderes i et bredt lokalt perspektiv – herunder nærliggende områder på Trondheim øst, her nevnes Brøset nord, Rotvoll, Overvik, Dragvoll, Estenstadmarka mv. 

Vurdering av planprosessen
· Mangelfull kartlegging og konsekvensvurdering:
De foreliggende dokumentene (planbeskrivelse, rapport om naturmangfold og fagnotat) mangler en fullstendig kartlegging av eksisterende naturverdier, sårbare økosystemer og truede arter. Vurderingene av pressfaktorer fra urbanisering, infrastruktur og klimaendringer er utilstrekkelige, noe som svekker forutsetningene for en bærekraftig arealbruk.
· Utilstrekkelig integrasjon av naturvernprinsipper:
Planen redegjør ikke tilstrekkelig for vern av grønne strukturer, økologiske korridorer og verneverdige habitater. Dette skaper betydelig usikkerhet knyttet til hvordan tap av biologisk mangfold skal kompenseres ved utbygging.
· Helhetlig perspektiv:
Utbyggingen må vurderes i sammenheng med de omkringliggende områders økologiske funksjoner. En isolert tilnærming vil kunne undergrave de sammenhengende naturverdiene som er avgjørende for både lokalt og regionalt økologisk mangfold.

Anvendelse av naturmangfoldlovens § 9 Føre-var-prinsippet
Rapporten om naturmangfold konkluderer i sin vurdering av § 9 med «Med den store usikkerheten knyttet til vipas bruk av området på Brøset per dags dato, vil det å bygge ned arealet være stikk i strid med føre-var-prinsippet.» Dette finner vi ikke referert eller gjenspeilet ellers i plandokumentasjon.

Med utgangspunkt i den store usikkerheten knyttet til dokumentasjonen nevnt over,  krever vi at naturmangfoldlovens § 9 (føre-var-prinsippet) anvendes. Dette innebærer at det må settes i verk proaktive tiltak for å forhindre uopprettelig skade på områdets unike natur- og biologiske mangfold – selv om den fullstendige vitenskapelige dokumentasjonen ikke foreligger.
Vi har ikke har ikke hatt anledning til å avklare andre saker i Trondheim eller steder der § 9 har vært anvendt, men vi antar at kommunen tar hensyn til slike i vurdering av kravet, se også tilleggskommentar vedlagt. 

Konklusjon og krav
For å sikre en rettmessig og bærekraftig utvikling krever vi at utbyggingsplanen for Brøset sør revideres med følgende tiltak:
1. Oppdatert biologisk kartlegging: En omfattende kartlegging med spesielt fokus på sårbare arter og habitater.
2. Helhetlig konsekvensvurdering: En detaljert vurdering av økologiske sammenhenger, inkludert effekter på grønne korridorer og tilstøtende områder.
3. Klare vern- og restaureringstiltak: Utarbeidelse av konkrete, juridisk forankrede tiltak for å beskytte og restaurere naturverdiene.
4. Anvendelse av § 9 Føre-var-prinsippet: Benytte muligheten som føre-var-tilnærmingen gir for å hindre uopprettelig skade på det unike natur- og biologiske mangfoldet i området.
5. Alternativer: Utarbeide og vurdere nullalternativet og alternativ uten utbygging ved ravinen ved bekk i østre del av tomta.
6. Bred involvering av eksperter og lokalsamfunn: Sikre en helhetlig prosess gjennom aktiv medvirkning av relevante fagmiljøer og lokalsamfunn.
Vi ønsker lykke til med den videre planlegging og ber om å bli holdt løpende orientert om saken.
Med miljøvennlig hilsen
Naturvernforbundet i Trondheim

Vedlegg: Mulig krav og oppdateringer ifht. naturmangfoldloven § 9
1. Konkretisering av krav:
· Fastsette konkrete miljøtiltak med klare indikatorer og mål for bevaring og restaurering av naturverdier.
· Kravene bør spesifisere nøyaktige betingelser for hvordan utbyggingen skal integreres med vern av økologiske korridorer og verneverdige habitater.
2. Uavhengig miljøkonsekvensvurdering:
· Gjennomføre en grundig, uavhengig miljøkonsekvensvurdering som benytter internasjonalt anerkjente metoder for risikovurdering, med spesiell vekt på sårbare økosystemer og truede arter.
3. Langsiktig monitoring og sanksjoner:
· Innfør periodisk monitoring av biologiske og økologiske effekter etter igangsetting av utbyggingen, med fastsatte evalueringstidspunkter.
· Fastsett sanksjoner ved manglende overholdelse av de miljøtiltakene som er fastsatt, slik at ansvarlig forvaltning sikres over tid.
4. Lære av § 9 muligheter:
· [bookmark: _GoBack]Vi tror mulighetene som ligger i § 9 oppfølging vil kunne gi nyttig bidrag og læring ifht. naturforvaltning også i byer, og ikke minst for Trondheim som har satt seg ambisiøse mål for naturmangfold, arealnøytralitet, klimautvikling mv. i sine planer.  

